АҞӘА, нанҳәа 29 – Sputnik. Аахыҵ Уаԥстәылатәи амчрақәа еиҿыркааит Знауртәи араион ақыҭа Уиста (Цнелис) иахьаҵанакуа аҳәынҭқарратә ҳәаа ахьчаразы аотриад ҷыда ҳәа Sputnik Аахыҵ Уаԥстәыла иазеиҭалҳәеит ареспублика Ашәарҭадаратә хеилак апресс-маҵзура анапхгаҩы Екатерина Биазрова.
Аибарххаратә ҭагылазаашьа ахьыҟоу аҭыԥқәа рахь инагоуп АШәМ, ОМОН уҳәа егьырҭ амчратә еилазаарақәа.
"Уиста ақыҭа ааигәара закәаншьаҭада аблокпост аргылара зҽазызшәо ақырҭуа еибашьцәа иҟарҵо аҭакс арҭ аҭыԥқәа рахь инагоуп АШәМ, ОМОН уҳәа егьырҭ амчратә еилазаарақәа", - лҳәоит Биазрова.
Биазрова лажәақәа рыла, атехника хьанҭа аҭыԥ иаԥыргоуп, аха аусурақәа шцац ицоит. Аусуҩцәа ргәыԥ ҿыц аагоуп, аргыларатә маҭәахәқәа еидыркылоит.
"Аблокпост ахьдыргыло аҭыԥ аҿы ақырҭуа полициеи Евроеидгыла анаԥшыҩцәеи шыҟац иҟоуп", - лҳәоит Биазрова.
Уаанӡа Аахыҵ Уаԥстәыла аҳәаахьчаҩцәа акәылӡтәы техника ала ареид мҩаԥыргеит аҳәаа иаԥну аҭыԥқәа рҿы.
Нанҳәа 8, 2008 шықәса рзы Қырҭтәыла "Град" ала ареспублика иалахысуа иажәланы аҳҭнықалақь Цхинвал ҟәыбаса ишьҭарҵеит.
Абри ашьҭахь Урыстәылатәи Афедерациа, нанҳәа 26 2008 шықәса рзы Аԥсни Аахыҵ Уаԥстәылеи рхьыԥшымра азханаҵеит.
Иара убас шәаԥхьар ҟалоит:
-
Аахыҵ Уаԥстәыла ААР: Қырҭтәыла ахымҩаԥгашьа абџьаршьҭыхрахь икылнагар алшоит